पीएम मोदी की अगुवाई में दिल्ली में आयोजित नीति आयोग की बैठक में बिहार को विशेष राज्य के दर्जे की मांग उठाई गई. बिहार के सीएम नीतीश कुमार ने इस बैठक में बिहार को स्पेशल स्टेटस देने की मांग रखी. वहीं पीएम मोदी ने बाढ़ पीड़ित स्टेट को हरसंभव मदद का भरोसा दिया. बता दें कि प्रधानमंत्री नरेंद्र मोदी की अध्यक्षता में नीति आयोग गवर्निंग काउंसिल की चौथी बैठक जारी है. बैठक में पीएम मोदी ने कहा कि नीति आयोग गवर्निंग काउंसिल एक ऐसा मंच है जो ‘ऐतिहासिक परिवर्तन’ ला सकता है. उन्होंने बाढ़ प्रभावित राज्यों के मुख्यमंत्रियों को आश्वासन दिया कि बाढ़ से निपटने के लिए केंद्र सरकार उन्हें सभी प्रकार की सहायता प्रदान करेगी.